Iga päev saab väikesest hulgast tüvirakkudest alguse umbes 200 biljonit uut vererakku. Seniajani oli suhteliselt vähe teadmisi, miks ja kuidas areneb üks rakk kindlaks lümfotsüüdiks, teine punavererakuks ja kolmas veel mingiks muuks vereraku tüübiks.
Et sellesse protsessi selgust tuua ja neid mehhanisme paremini mõista, võeti ette uuring, mille käigus tehti kindlaks kompleksne süsteem, mis vereraku saatuse määrab. Uuringu tulemused ilmusid ajakirja Cell 21. jaanuari numbris, vahendas teadus.err.ee.